Die wêreld in foto’s – 31 Mei 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Koningin Maxima van Nederland praat met Le Minh Hung, hoof van die Viëtnamese staatsbank, in Hanoi. Die koningin is op ŉ drie dae lange besoek aan Viëtnam. (AP Foto/Tran Van Minh) ŉ Brug word tydens ŉ beheerde ontploffing in die stad Changchun in China opgeblaas. Die pilare is bewaar en ŉ nuwe brug sal in die volgende vyf maande gebou word. (Xinhua/Zhang Nan) Minstens 64 mense is dood en meer as 300 beseer in ’n selfmoordbomaanval in Kaboel, Afghanistan. (Xinhua/Rahmat Alizadah) Die foto wat deur die lugmag in Sri Lanka verskaf is, wys ŉ gedeelte van ŉ berg wat deur ŉ modderstorting vernietig is. Die dodetal ná die afgelope naweek se vloede en modderstortings het tot meer as 200 gestyg. (Sri Lanka-lugmag via AP) Philipp Ochs, ŉ sokkerspeler van Duitsland, vier sy doel teen Zambië tydens die o.20-Wêreldbekertoernooi in Suid-Korea. (Park Ji-ho/Yonhap via AP)